Document ID: 32002R0486

Kommissionens forordning (EF) nr. 486/2002
af 18. marts 2002
om ændring af forordning (EF) nr. 2848/98 i tobakssektoren for så vidt angår fastsættelsen af visse frister
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 1336/2000(2), særlig artikel 11, og
ud fra følgende betragtninger:
(1) Da Rådet ikke har truffet beslutning om Kommissionens forslag, der går ud på at fastsætte garantitærsklerne for høsten 2002, 2003 og 2004(3), kan medlemsstaterne ikke for høsten 2002 overholde fristerne for udstedelse af kvotebeviser til producenterne samt fristerne for indgåelse af dyrkningskontrakter som fastsat i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren(4), senest ændret ved forordning (EF) nr. 1441/2001(5). Disse frister bør derfor udskydes.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
Artikel 55 i forordning (EF) nr. 2848/98 affattes således: "Artikel 55
1. For høsten 2002 udsteder medlemsstaterne uanset artikel 22, stk. 3, senest den 30. april 2002 kvotebeviser til individuelle producenter, der ikke er medlemmer af en producentsammenslutning, og gruppesammenslutninger.
2. For høsten 2002 skal dyrkningskontrakterne uanset artikel 10, stk. 1, indgås senest den 30. juni 2002 undtagen i tilfælde af force majeure."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. marts 2002.

Labels: 17
19
7
6
15